CELEX: 62018TN0138
Language: bg
Date: 2018-02-28 00:00:00
Title: Дело T-138/18: Иск, предявен на 28 февруари 2018 г. — De Esteban Alonso/Комисия

4.6.2018   
            
            
               BG
            
            
               Официален вестник на Европейския съюз
            
            
               C 190/30
            
         Иск, предявен на 28 февруари 2018 г. — De Esteban Alonso/Комисия
   (Дело T-138/18)
   (2018/C 190/53)
   Език на производството: френски
   
      Страни
   
   
      Ищец: Fernando De Esteban Alonso (Saint-Martin-de-Seignanx, Франция) (представител: C. Huglo, avocat)
   
      Ответник: Европейска комисия
   
      Искания на ищеца
   
   Ищецът иска от Общия съд:
   
               —
            
            
               да разпореди на OLAF да представи пълния и цялостен текст на докладната записка от 19 март 2003 г., представена по дело Franchet и Byk/Комисия (T-48/05) пред Общия съд на Европейския съюз;
            
         
               —
            
            
               да осъди Европейската комисия да заплати сумата от 1 102 291,68 EUR (един милион сто и две хиляди двеста деветдесет и едно евро и шестдесет и осем цента) като обезщетение за претърпени вреди, при резерва за доуточняване, разпределени както следва:
               
                           —
                        
                        
                           за неимуществени вреди, претърпени поради факта, че никога не е изслушала фактите, послужили за мотив на преследването срещу него, сумата от 60 000 EUR;
                        
                     
                           —
                        
                        
                           за вреди, претърпени вследствие на незаконосъобразното, необосновано и непропорционално поведение на Европейската комисия, която провежда производства без материално основание и елементи:
                           
                                       —
                                    
                                    
                                       сумата от 39 293,38 EUR за имуществени вреди, представляващи адвокатски разноски;
                                    
                                 
                                       —
                                    
                                    
                                       сумата от 872,74 EUR за имуществени вреди, представляващи пътни разходи;
                                    
                                 
                                       —
                                    
                                    
                                       сумата от 500 000 EUR за неимуществени вреди вследствие на безспорното накърняване на неговото добро име и чест;
                                    
                                 
                                       —
                                    
                                    
                                       сумата от 500 000 EUR за поправяне на физическите и неимуществените вреди от влошаването на неговото здравословно състояние;
                                    
                                 
                                       —
                                    
                                    
                                       сумата от 2 125,56 EUR за поправяне на материалните вреди, свързани с разходите за преглед и медицинските разходи.
                                    
                                 
                     
         
               —
            
            
               да осъди Европейската комисия да заплати сумата от 3 000 EUR за невъзстановими разходи, както и за всички разноски, при резерва за доуточняване.
            
         
      Основания и основни доводи
   
   В подкрепа на иска ищецът излага едно основание, изведено от незаконосъобразността на поведението на Европейската комисия и от сериозните грешки, които последната била допуснала, тъй като не е спазила на първо място принципа на добра администрация, на второ място, задължението за полагане на дължима грижа и на трето място, принципите на правото на защита, като е нарушила членове 41 и 48 от Хартата на основните права.